**О Д Г О В О Р**

на пратеничко прашање од пратеникот Абедин Зумбери поставено на 77-та седница на Собранието на Република Македонија одржана

на 5 ноември 2009 година

**Спиро Ристовски:**

Почитуван пратеник, во рамки на Министерството за труд и социјална политика се на сила неколку закони во рамки на кои што се остваруваат правата на воена инвалиднина и цивилна инвалиднина. Истите закони се на сила во еден подолг временски период. Според тоа, правата кои што се остваруваат, се остваруваат согласно тие закони. Вие говоревте за посебен закон. Јас и во претходното излагање кажав дека во Министерството во овој момент не се изработува посебен закон и дека станува збор за шпекулации. Согласно прашањето кое што беше поставено од пратеничката Ташева, врз основа на констатациите на претседателот на "Достоинство" во Министерството реков и повторувам, не се изработува посебен закон. Така што мислам дека ова е веќе еднаш одговорено прашање.